jkorsvik/nowiki_second_scrape_merged huggingface dataset:
Oregon City

Oregon City er en by og det administrative sentrum i Clackamas County i Oregon i USA. Byen ble grunnlagt i 1829 av Hudson's Bay Company og ble en av Oregons første byer. I 2010 var antallet innbyggere 31 859 og byen en del av Portlands storbyområde.


== Historie ==

Oregon City ble bygd rundt et sagbruk ved Willamette River. Den var fra 1844 den første amerikanske by vest for Rocky Mountains og var til 1851 hovedstad for Oregon-territoriet. Byen var på denne tid endepunkt for Oregon Trail. I 1846 ble den første amerikanske avis vest for Rocky Mountains grunnlagt her, i 1849 ble det for en kort tid preget mynter - Beaver Coins - som en egen lokal valuta. I en tid var byen sentral i pelshandelen. Metodistene etablerte en misjon her.
Under gullfeberen i California og med den tiltagende skipsfarten langs Stillehavskysten i 1850-årene tapte Oregon City meget av sin betydning ettersom den lå i innlandet. I 1869 ble byen tilknyttet jernbanenettet, i 1889 elektrisitetsnettet, og 1923 en tilslutning til en highway.Rundt 1880 hadde byen under 1500 innbyggere, som livnærte seg av treindustri og landbruk. Tre- og paperindustrien skrumpet inn i 1980-årene. Senere skulle høyteknologi og montasjeindustrien dominere; mange innbyggere pendler dessuten til arbeidsplasser i Portland.
Tidligere katolsk erkebispedømme: Byen ble sete for det første katolske erkebispedømme i det vestlige USA, da bispedømmet Oregon City, opprettet i 1846, ble elevert til metropolitanerkebispedømme, med François Norbert Blanchet som sin første erkebiskop. Det dekket hele den vestlige del av USA. Befolkningen i byen avtok etter gullrushet, men Portland vokste, og erkebispedømmets hovedkvarter ble flyttet dit i 1926. I 1928 fulgte navneskiftet til erkebispedømmet Portland in Oregon. Oregon City står oppført på listen over titulærbispedømmer.


== Referanser ==


== Eksterne lenker ==
(en) Oregon City, Oregon – kategori av bilder, video eller lyd på Commons
(en) Entry for Oregon City in the Oregon Blue Book
(en) Historic Oregon City
(en) Oregon City Chamber of Commerce
(en) Oregon City community profile from the Oregon Infrastructure Finance Authority
Binyretretthet

Binyretretthet eller binyrestress er en diagnose som ikke er vitenskapelig fundert og som i hovedsak stilles av alternative behandlere.Hypotesen bak diagnosen er at stress gjør at binyrene overbelastes fordi stress stimulerer til økt produksjon av hormonet kortisol i binyrene. Det finnes imidlertid ingen holdepunkter for at pasienter med begge binyrer intakte skulle kunne pådra seg overbelastning av binyrene i form av stress, og selv med kun en binyre på halvert funksjon vil kunne opprettholde produksjon av kroppens behov for kortisol.Den medisinske anerkjente diagnosen på funksjonssvikt i binyrene kalles binyrebarksvikt eller Addisons sykdom og er en alvorlig tilstand som normalt behandles ved at pasienten tilfører kroppen kortisol via tabletter.


== Referanser ==
Skiballett

Skiballett  var en freestyle-disiplin som det ble konkurrert i fra sent på 1960-tallet til 2000.
Grenen var en del av fremveksten i freestylemiljøet, og sammen med kulekjøring, hopp og andre øvelser fikk den innpass hos det internasjonale skiforbundet (FIS) i 1979. Etter 1979 ble det arrangert organiserte konkurranser, verdenscup og verdensmesterskap i øvelsen.


== Utførelse ==
Øvelsen handlet om å kjøre ned en slak og jevn bakke mens man utførte et akrobatisk og kunstferdig program med hopp, piruetter og sammenbindende steg til musikk. Dommerne ga så poeng for vanskelighetsgrad og kunstnerisk utførelse, akkurat som i kunstløp. Utøverne hadde 90 sekunder på seg til å gjennomføre sin øvelse.
Det ble benyttet korte ski og lange staver, på engelsk kalt trick-ski eller acro. Acroski er et engelsk navn på øvelsen som tar navnet fra skiene.


== Konkurranser ==
Etter at kulekjøring fikk status som offisiell OL-øvelse i 1992 og hopp i 1994, begynte øvelsen sakte å dø ut. I 1998 ble det siste verdenscuprennet arrangert, og i 2000 ble øvelsen formelt lagt ned av FIS.


=== Olympisk demonstrasjonsport ===

Skiballett var en demonstrasjonsport under vinter-OL i 1988 i Calgary og 1992 i Albertville.


== Rune Kristiansen ==
Rune Kristiansen fra Norge regnes som en av tidenes beste utøvere i skiballett. Han vant gull under VM i freestyle 1995 og tok bronse under Vinter-OL 1988 og sølv under Vinter-OL 1992 da øvelsen var med som demonstrasjonsport. Han tok totalt 38 verdenscupseire og ble norsk mester i 1985, 1986, 1987, 1988, 1989, 1990, 1992 og 1993.


== Referanser ==
Alain Corneau

Alain Corneau (født 7. august 1943, død 30. august 2010) var en fransk filmregissør.


== Filmografi (utvalg) ==
1975 – Police Python 357
1977 – Truselen
1979 – Série noire
1984 – Fort Saganne
1991 – Alle årets dager
1995 – Lumière og kompani
1997 – Le cousin
2003 – Din japanske kollega
2010 – Love Crime (Crime d'amour)


== Referanser ==


== Eksterne lenker ==
(en) Alain Corneau på Internet Movie Database 
(sv) Alain Corneau i Svensk Filmdatabas 
(da) Alain Corneau på Filmdatabasen 
(da) Alain Corneau på Scope 
(fr) Alain Corneau på Allociné 
(en) Alain Corneau på AllMovie 
(en) Alain Corneau hos Turner Classic Movies 
(en) Alain Corneau hos The Movie Database
Acme (Indiana)

Acme er et kommunefritt område (unincorporated community) i Hamilton Township i Jackson County, i delstaten Indiana i USA.


== Historie ==
Acme ble etablert 17. desember 1832. Acme kommer sannsynligvis fra et gresk ord som betyr "best". Et postkontor ble opprettet i Acme i 1884, og var i drift til 1891.


== Referanser ==


== Eksterne lenker ==
(en) Acme, Indiana – kategori av bilder, video eller lyd på Commons
Kaya Serkan

Kaya Serkan (født 8. januar 1984) er en tyrkisk friidrettsutøver, som hovedsakelig konkurrerer i langdistanseløp og maraton. Han vant Balkanmesterskapet i halvmaraton 2017. 


== Idrettskarriere ==
Serkan kom på fjerdeplass på 3000 meter i det tyrkiske mesterskapet i friidrett i 2009, og kom også på fjerdeplass på denne distansen i 2010. Han fikk bronse på 3000 og 5000 meter i Turkish Clubs Super League Final i 2010. I 2012 fikk han bronse på 5000 meter i det tyrkiske mesterskapet for klubblag. Samme år satte han personlig rekord på halvmaraton, da han kom på ellevteplass i Tarsus Half Marathon i Tyrkia, med tiden 1:05:09.I Turkish Clubs Super League kom han på tredjeplass på 3000 meter i stevnet i Ankara i august 2013, og fjerdeplass i stevnet i Mersin i september. Året etter kom han på fjerdplass i Turkish Clubs Super League-stevnet i Ankara, og i 2015 kom han på tredjeplass. Han kom på 28.-plass i Frankfurt Marathon 2015, med ny personlig rekord på 2:17:27.I 2016 kom han på 20.-plass i Rotterdam Marathon. Han deltok også i EM i friidrett 2016 i Amsterdam, der han kom på 46.-plass i halvmaraton. I desember løp han Mersin Marathon, og kom der på 13.-plass. Han kom på 24.-plass i Istanbul Halvmaraton, og vant Balkanmesterskapet i halvmaraton 2017, der Tyrkia også vant lagkonkurransen.


== Referanser ==


== Eksterne lenker ==
(en) Kaya Serkan – World Athletics 
(en) Profil hos Det europeiske friidrettsforbundet
Cosmisomopsis

Cosmisomopsis er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, avlang, mørk trebukk med litt grønnlig, metallisk glans. Pronotum kan være kobberfarget. Antennene er tynne og tydelig lengre enn kroppen. Pronotum er bredt tønneformet, dekkvingene noe avsmalnende bakover. Beina er lange, lårene litt klubbeformede.


== Levevis ==
Larvene lever i død ved, mest av løvtrær.


== Utbredelse ==
Arten er kjent fra Brasil og Paraguay.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Compsocerini J. Thomson, 1864
Slekten Cosmisomopsis Zajciw, 1960
Cosmisomopsis viridis Zajciw, 1960


== Kilder ==
Liste over slektene
Katalog med utbredelsesdata Arkivert 12. september 2018 hos Wayback Machine.


== Eksterne lenker ==
Bildegalleri Arkivert 13. september 2018 hos Wayback Machine.
(en) Cosmisomopsis i Encyclopedia of Life 
(en) Cosmisomopsis i Global Biodiversity Information Facility 
Cosmisomopsis – detaljert informasjon på Wikispecies 
(en) Cosmisomopsis – kategori av bilder, video eller lyd på Commons
Achenoderus

Achenoderus er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, avlang, fargerik trebukk. Hode, pronotum, antenner og bein er røde, dekkvingene svarte med tre gule tverrstriper. Oversiden er blank og glatt. Antennene er nokså kraftige, lengre enn kroppen, det andre til og med sjuende leddet med en frynse av lange, brunlige hår på innersiden. Pronotum er nokså lite, avrundet sekskantet. Dekkvingene er jevnbrede, betydelig bredere enn pronotum. Beina er lange, lårene tydelig klubbeformede.


== Levevis ==
Larvene lever i død ved, mest av løvtrær.


== Utbredelse ==
Arten er kjent fra Chile og Argentina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Compsocerini J. Thomson, 1864
Slekten Achenoderus Napp, 1979
Achenoderus octomaculatus (Fairmaire & Germain, 1861)


== Kilder ==
Liste over slektene
Katalog med utbredelsesdata Arkivert 12. september 2018 hos Wayback Machine.


== Eksterne lenker ==
Bildegalleri Arkivert 13. september 2018 hos Wayback Machine.
(en) Achenoderus i Encyclopedia of Life 
(en) Achenoderus i Global Biodiversity Information Facility 
(en) Achenoderus hos NCBI 
(en) Kategori:Achenoderus – bilder, video eller lyd på Wikimedia Commons 
Achenoderus – detaljert informasjon på Wikispecies 
(en) Achenoderus – kategori av bilder, video eller lyd på Commons
Europamesterskapet i maraton for døve

Europamesterskapet i maraton for døve arrangeres av EDSO, European Deaf Sport Organization, og ble første gang arrangert i 2015. 


== Arrangørbyer ==


== Referanser ==


== Eksterne lenker ==
European Deaf Sport Organization
Frederik Christian Danneskiold-Samsøe

Frederik Christian Danneskiold-Samsøe (født i juni 1722, død 26. mars 1778) var en dansk godseier, gehejmeråd, kammerherre, offiser og generalpostdirektør. 
Han var sønn av grev Christian Danneskiold-Samsøe og hustru Conradine Christiane født komtesse Friis (1699-1723). I 1740 ble han rittmester ved det 3. jyske kavaleriregiment og samme år kammerherre. I 1746 avanserte han til virkelig rittmester ved det 2. jyske kavaleriregiment, 1748 oberstøytnant, 1749 ridder av Dannebrog, 1752 generalpostdirektør med en årlig inntekt på 1500 riksdaler. Da Christian Gyldenløves enke Dorothea Krag døde i 1754, ble han Gisselfeld Klosters første overdirektør. I 1758 gehejmeråd, 1763 ridder av l'union parfaite og i 1766 gehejmekonferensråd. Den 5. januar 1771 ble han avskjediget av Johann Friedrich Struensee. Kort tid før sin død, ble han ridder av Elefanten.


== Ekteskap ==
I 1749 giftet han seg med Nicoline Rosenkrantz (1712-1771), datter av gehejmeråd, amtmann i Nyborg Christian Rosenkrantz til Skovsbo og Frederikke Louise f. Krag. I 1771 giftet han seg på ny, denne gang med Frederikke Louise f. von Kleist (1747-1771), datter af gehejmeråd, kammerherre, amtmand i Bredsted, Christian Adam von Kleist (1705-1778) og Sophie f. Rosenkrantz (1724-1770).
Danneskiold-Samsøe ble begravet i Vor Frue i København. I 1750 var han blitt malt av Peder Als, portrettet henger på Gisselfeld.


== Referanser ==
Basketball under Samveldelekene 2018

Basketball under Samveldelekene 2018 ble arrangert i Gold Coast i Australia fra 5. til 15. april 2018. Basketballturneringen ble arrangert på tre arenaer;  Cairns Convention Centre i Cairns og Townsville Entertainment and Convention Centre i Townsville for innledende kamper, og Gold Coast Convention and Exhibition Centre i Gold Coast for finalene. Dette var andre gang basketball var en øvelse i Samveldelekene. Totalt åtte herrelag og åtte kvinnelag, fra til sammen 11 land deltok.


== Deltakerland ==
11 land deltok i basketballturneringen, med til sammen 192 utøvere:
(antall utøvere i parentes)


== Medaljeoversikt ==


=== Medaljetabell ===


=== Medaljevinnere ===


== Referanser ==


== Eksterne lenker ==
Samveldelekene 2018 - Basketball
Friidrett under Samveldelekene 2018 – Kulestøt menn (F38)

Kulestøt for menn (F38) for funksjonshemmede utøvere var en del av friidrett under Samveldelekene 2018, og ble arrangert på Carrara Stadium 11. april 2018. Øvelsen var også åpen for utøvere i klassen F37. 
Kun finale ble avholdt. 


== Verdensekorder før mesterskapet ==


== Finale ==


== Referanser ==


== Kilder ==
Resultater friidrett, Samveldelekene 2018
Willamette River

Willamette River er en sideelv til Columbia River med en lengde på om lag 300 kilometer i det nordvestlige Oregon. Navnet Willamette kommer fra de lokale clackamasindianernes språk.


== Elveløp ==
Willamette River blir til i elvemøtet mellom Coast Fork Willamette River og Middle Fork Willamette River ved Springfield (301 km fra utløpet) og munner ut i Columbia River ved Portland.


=== Sideelver ===
De større sideelver til Willamette er McKenzie River (km 282, høyre), Long Tom River (km 240, venstre), Marys River (km 212, venstre), Calapooia River (km 190, høyre), Santiam River (km 174, høyre), Luckiamute River (km 174, venstre), Yamhill River (km 89, venstre, Molalla River (km 58, høyre), Tualatin River (km 45, venstre) og Clackamas River (km 40, høyre).
Mennesker har levd langs Willamette River i minst 10.000 år. Noen av de fisker som finnes er laks, stør og regnbueørret. Vanlige pattedyr er amerikansk bever og oter. Kinnposerotten Thomomys bulbivorus lever endemisk i dalgangen.


== Willamette Valley ==
Vassdraget danner Willamette Valley, og denne dalen var et av de første bosettingsområder for pionererene og nybyggerne som fulgte Oregon Trail mot vest mot den amerikanske Stillehavskysten. På 1900-tallet spesialiserte man seg her på vindyrking. Willamettedalen, har (medregnet Portland) to tredjedelrr av Oregons befolkning og er et av USAs mest fruktbare områder.  


== Referanser ==


== Eksterne lenker ==
(en) Willamette River – kategori av bilder, video eller lyd på Commons 
(en) Willamette River – galleri av bilder, video eller lyd på Commons
NOx-fondet

Næringslivets NOx-fond, også kalt NOx-fondet[1], arbeider med å redusere utslipp i næringssektoren for å oppfylle Norges forpliktelser i Gøteborgprotokollen. NOx-fondet ble stiftet  i 2008. En ny NOx-avtale ble signert sammen med Klima- og miljøverndepartementet for perioden 2018-2025. Avtalen trådte i kraft 1. januar 2018 med en varighet til 31.desember 2025 og ble godkjent av EFTAs Overvåkingsorgan (ESA) 22. februar 2018.   
Næringens oppgave er å redusere utslippene i henhold til toårige utslippstak:   

2018 og 2019 skal utslippene ikke overstige 202 510 tonn NOx
2020 og 2021 skal utslippene ikke overstige 192 510 tonn NOx
2022 og 2023 skal utslippene ikke overstige182 510 tonn NOx
2024 og 2025 skal ikke utslippene overstig 172 510 tonn NOx .Den statlige NOx-avgiften var i 2018 på 21,94 kroner per kilo NOx som slippes ut. Næringen kan velge å betale til staten eller en redusert avgift til NOx-fondet som for 2018 er på 6 kr per kg NOx for utslipp fra sjøfart, fiske, landbasert industri, luftfart og jernbane og 12 kr per kg NOx for utslipp fra produksjon av olje og gas. Næringen har en mulighet til å søke NOx-fondet om midler til å implementere teknologi som reduserer deres NOx-utslipp. Støtten er maks 80 % av investeringskostnaden. Eksempler på teknologier som NOx-fondet støtter er blant annet flytende naturgass som energikilde, Selective catalytic reduction (SCR) som renser motoren for NOx, batteri, hybridløsninger, Eksos-resirkulering (EGR), motorer som forbrenner hydrogen, landstrøm til skip. 
NOx-fondet har gjennom perioden 2008-2018 redusert over 37 000 tonn NOx og gitt tilsagn om støtte til over 1000 prosjekter til en verdi av ca. 5,5 milliarder kroner. 
Miljøavtalen 2008-2010
Avtalen trådte i kraft 1. januar 2008 med en varighet til 31.desember 2010. Næringens oppgave var å redusere utslippene med 18 000 tonn NOx i denne perioden som ble oppfylt.
Den statlige NOx-avgiften var i 2008 på 15 kroner per kilo NOx som slippes ut. Ved utløpet av 1. kvartal 2009 hadde over 500 virksomheter sluttet seg til miljøavtalen. Dette var om lag 85 % av antall registrerte avgiftspliktige, og disse representerer cirka 93 % av det avgiftpliktige utslippet.
Miljøavtalen 2011-2017
Avtalen trådte i kraft 1. januar 2011 med en varighet til 31.desember 2017. Næringen oppfylte kravene med å redusere utslippene totalt med 16 000 tonn NOx i denne perioden. Ved utløpet av 1. kvartal 2017 hadde 950 virksomheter sluttet seg til miljøavtalen.


== Referanser ==
Kommunestyrevalget 1955

Kommunestyrevalget 1955 var et riksdekkende lokalvalg i Norge som med unntak av tre kommuner fant sted 3. oktober 1955. I Karasjok ble valget avholdt 12. desember 1955. I Kautokeino ble valget avholdt 19. desember 1955. Det ble holdt omvalg i de åtte kommunene Torpa, Sigdal, Randesund, Tonstad, Eikefjord, Bru, Hjørundfjord og Hadsel. Valget ble kjent ugyldig i valgsognene Åkra, Kvinnherad og Torskefjord.
Ved valget ble det valgt representanter og varamenn til 680 norske herredskommuner med 733 valgsogn og til 64 byer. I landdistriktene ble det valgt 14 014 representanter og 10 360 varamenn, mens det i byene ble valgt 2 404 representanter og 2 808 varamenn. Av representantene var henholdsvis 725 og 331 kvinner.Stemmerettsalderen var 21 år. 2 272 639 personer var innført i manntallet ved valget. 1 625 784 personer avga stemme tilsvarende 71,5% valgoppslutning, lavere enn ved forrige kommunestyrevalg. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 44 av 733 valgsogn, og omfattet om lag 2% av de stemmeberettigede. Ingen av byene avholdt flertallsvalg.
Arbeiderpartiet ble største parti ved valget, og fikk 42,5 % av stemmene i bygdene og 44,8 % i byene. Dette ga partiet totalt 6 735 representanter, en økning fra 6 015 representanter ved kommunestyrevalget 1951.Arbeiderpartiet fikk også flest ordførere, med 333 av i alt 744, en økning fra 304 i 1951.


== Resultat av forholdstallsvalgene ==


== Resultat av ordførervalgene ==
Fylkestinget var en samling av fylkets ordførere. 5 av ordførervalgene ble avgjort ved loddtrekning.


== Referanser ==
Rabbeskjegg

Rabbeskjegg er en type skjegglav, som lever i symbiose mellom en sopp og en alge.


== Referanser ==


== Eksterne lenker ==
(en) Rabbeskjegg i Encyclopedia of Life 
(en) Rabbeskjegg i Global Biodiversity Information Facility 
(no) Rabbeskjegg hos Artsdatabanken 
(sv) Rabbeskjegg hos Dyntaxa 
(en) Rabbeskjegg hos Index Fungorum 
(en) Rabbeskjegg hos MycoBank 
(en) Rabbeskjegg hos NCBI 
(en) Kategori:Alectoria ochroleuca – bilder, video eller lyd på Wikimedia Commons 
(en) Alectoria ochroleuca – galleri av bilder, video eller lyd på Wikimedia Commons 
Alectoria ochroleuca – detaljert informasjon på Wikispecies
Lemvig kommune (1970–2006)

Lemvig kommune er en tidligere dansk kommune i Ringkjøbing amt på Jylland, opprettet ved Kommunalreformen (1970) fra 1. april 1970. Etter Kommunalreformen i 2007 gjeldende fra 1. januar 2007 inngikk den sammen med tidligere Thyborøn-Harboøre kommune i nye Lemvig kommune i Region Midtjylland.


== Referanser ==
Alexandre Dupont

Alexandre «Alex» Dupont, (født 3. september 1985 i Saint-Rémi i Québec) er en canadisk handikappet friidrettsutøver, som hovedsakelig konkurrerer i sprintløp innen rullestolracing. Han konkurrerer i klassen T54. Han har én paralympisk bronsemedalje og én gull og én bronse fra Para-VM i friidrett.
Han mistet sin høyre fot i en motorsykkelulykke da han var 17 år gammel, og da han så Paralympiske sommerleker 2004 på TV året etter bestemte han seg for å prøve rullestolracing. Han er gift, og har en datter.


== Idrettskarriere ==
Dupont deltok i Para-VM i friidrett 2011 i Christchurch på New Zealand, i klassen T54. Individuelt kom han på 27.-plass på 200 meter, og han kom på 17.-plass på 400 og 800 meter. Canada fikk bronse på 4 x 400 meter stafett, med Dupont på laget. Året etter deltok han i Paralympiske sommerleker 2012 i London, men ble slått ut i åpningsrunden på 400, 800 og 1500 meter, samt på 4 x 400 meter stafett.Under Para-VM i friidrett 2013 i Lyon i Frankrike cant Canada 4 x 400 meter stafett i klassen T53-54, med Dupont på laget. Individuelt nådde han semifinalen på 400, 800 og 1500 meter, men gikk ikke videre til finalen. Han deltok i Samveldelekene 2014 i Glasgow, og fikk der bronse på 1500 meter, bak David Weir fra England og Kurt Fearnley fra Australia. Han deltok i Parapanamerikanske leker 2015 i Toronto, der han vant 400, 800 og 1500 meter i klassen T54. Hans kone Ilana Dupont deltok også i disse lekene, og fikk én sølv og én bronse i friidrett. Han deltok også i Para-VM i friidrett 2015, der han kom på 13.-plass på 1500 meter, men ble slått ut i semifinalen på 800 meter og i første runde på 400 meter.Han deltok igjen i Paralympiske sommerleker 2016 i Rio de Janeiro, og individuelt ble han slått ut i første runde i alle hans individuelle øvelser; 400, 800 og 1500 meter. På 4 x 400 meter stafett kjørte Canada opprinnelig ikke inn til medalje, men fordi utøverne ble plassert i feil rekkefølge slik at det påvirket vekslingen klagde Canada, og juryen tok klagen til følge, slik at finalen ble kjørt på nytt. Canada kjørte da inn til bronse. Han kom på tiendeplass i Chicago Marathon 2016. 
Under Para-VM i friidrett 2017 i London ble hans beste plassering tiendeplass på 800 meter. Han kom på 14.-plass på 400 meter, 15.-plass på 5000 meter og 20.-plass på 1500 meter. Han debuterte i London Marathon 2017, men brøt halvveis. Han fullførte Chicago Marathon 2017, og kom der på 13.-plass i rullestolracet.I London Marathon 2018 kom han på 20.-plass, og han vant 1500 meter i T54-klassen under Samveldelekene 2018, og kom på femteplass på maraton.


== Utmerkelser ==
2014 - Årets rullestolutøver i Canada (Wheelchair Athlete of the Year)


== Referanser ==


== Eksterne lenker ==
(en) Alexandre Dupont – Paralympic.org 
(en) Profil hos IPC
(en) Profil hos Canadas paralympiske komité
(en) Profil hos Samveldelekene 2014
(en) Resultatoversikt hos Australia Athletics Historical Results Arkivert 4. mars 2016 hos Wayback Machine.
(fr) Profil hos Cœur Handisport
Shanice van de Sanden

Shanice van de Sanden (født 2. oktober 1992) er en nederlandsk fotballspiller, som vant Mesterligafinalen i fotball for kvinner 2017/18 for Lyon og Fotball-EM 2017 for det nederlandske landslaget.


== Landslag ==
Martens debuterte for det nederlandske landslaget i en vennskapskamp 14. desember 2008 mot Frankrike.Hun ble tatt ut i den nederlandske troppen foran EM i fotball for kvinner 2009. Seks år senere ble hun på nytt tatt ut til mesterskap under Fotball-VM 2015.


== Referanser ==


== Eksterne lenker ==
(de) Shanice van de Sanden – Munzinger Sportsarchiv 
(en) Shanice van de Sanden – Olympedia 
(en) Shanice van de Sanden – FIFA 
(en) Shanice van de Sanden – UEFA 
(en) Shanice van de Sanden – WorldFootball.net 
(en) Shanice van de Sanden – Soccerway 
(de) Shanice van de Sanden – Tysklands fotballforbund 
(de) Shanice van de Sanden – Soccerdonna 
(en) Shanice van de Sanden – FBref